Thor Gjermund Eriksen blir ny konsernsjef i Bane NOR
Den tidligere kringkastingssjefen kommer fra stillingen som toppsjef i Norsk Tipping.  Thor Gjermund Eriksen blir ny konsernsjef i Bane NOR.  Det fremgår av en børsmelding onsdag formiddag.  Den tidligere kringkastingssjefen i NRK tar over topplederrollen 1. november 2023. Som ny konsernsjef vil han også tiltre som styreleder i Bane NOR Eiendom.  Forlater Norsk Tipping Eriksen kommer fra stillingen som administrerende direktør i Norsk Tipping, som han har hatt siden september i fjor.  – Det er med tungt hjerte jeg har tatt denne beslutningen, og planen var helt klart å være i Norsk Tipping lenger. På ett år har jeg blitt veldig glad i både det samfunnsoppdraget Norsk Tipping har og også i de ansatte på Hamar, sier Eriksen i en uttalelse.  Han trekker frem at Bane NOR i likhet med Norsk Tipping har en viktig samfunnsoppgave.  – Å lede jobben med å sikre god og fremtidsrettet infrastruktur på jernbanen i Norge er spennende og noe jeg har valgt å takke ja til, sier Eriksen.  – Trist Nyvalgt styreleder i Norsk Tipping, tidligere Ap-politiker Sylvia Brustad, synes det er synd at Eriksen forlater selskapet.  – Det er trist for både styret og de ansatte at Thor Gjermund slutter. Han har gjort en veldig god jobb i den tiden han har ledet selskapet, og vi skulle veldig gjerne sett at han ble lenger hos oss. Vi ønsker ham lykke til i ny jobb, sier Brustad. Nå er det satt ned et utvalg som skal jobbe med å finne Eriksens etterfølger, ifølge pressemeldingen fra Norsk Tipping.  «Krevende periode for norsk jernbane» I mars gikk Gorm Frimannslund av som sjef i Bane NOR etter det som ble beskrevet som en «krevende periode for norsk jernbane».  Beslutningen var tatt i samarbeid med styret, ifølge pressemeldingen fra Bane NOR.  I forkant hadde det stormet rundt Bane NOR i forbindelse med åpningen av Follo-banen.  Den ble stengt kort tid etter åpningen i desember, da det oppsto varmegang og røykutvikling i et teknisk anlegg på Ski.  Etter Frimannslunds avgang har Henning Bråtebæk fungert som konstituert konsernsjef. 
Tidligere kringkastingssjef Thor Gjermund Eriksen blir ny konsernsjef i Bane NOR.  Eriksen forlater stillingen som administrerende direktør i Norsk Tipping, som han har hatt siden september 2020. Ett utvalg er satt ned for å finne en erstatter for Eriksen hos Norsk Tipping. Eriksen etterfølger Gorm Frimannslund, som gikk av som Bane Nor-sjef mars.  Da hadde Bane NOR har nylig gjennomgått det som ble beskrevet som en krevende periode, knyttet til åpningen av Follo-banen.